U-I-101/04
Natisni
Opravilna št.:
U-I-101/04
Datum odločitve:
8. 9. 2005
ECLI:
ECLI:SI:USRS:2005:U.I.101.04
Akt:
Odlok o ravnanju s komunalnimi odpadki v Občini Žalec (Uradni list RS, št. 19/97 in40/97), 2. odst. 39. čl.
Izrek:
Pobuda za začetek postopka za oceno ustavnosti in zakonitosti drugega odstavka 39. člena Odloka o ravnanju s komunalnimi odpadki v Občini Žalec (Uradni list RS, št. 19/97 in40/97) se zavrne.
Evidenčni stavek:
Zakon o varstvu okolja (Uradni list RS, št. 41/04 – ZVO-1) zbiranje in prevoz komunalnih odpadkov opredeljuje kot obvezno občinsko gospodarsko javno službo (3. točka prvega odstavka 149. člena). Odlok ureja ravnanje z odpadki na območju Občine Žalec in določa merila za določitev cene odvoza komunalnih odpadkov. Osnova za obračun je volumen posod za odpadke, ki se deponirajo. Ustavno sodišče je že obravnavalo vprašanja povezana obvezno uporabo javnih dobrin, ki se zagotavljajo z obveznimi gospodarskimi javnimi službami, zato je ocenilo da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Peter Mikeln, Petrovče
Datum vloge:
16. 4. 2004
Vrsta odločitve:
sklep
Vrsta rešitve:
zavrnitev
Dokument:
US24894
Dokument v PDF obliki:
U-I-101-04.pdf
116 KB
Prenesite datoteko
U-I-101/04-6
8. 9. 2005
SKLEP
Ustavno sodišče je v postopku za preizkus pobude Petra Mikelina iz Petrovč
sklenilo:
Pobuda za začetek postopka za oceno ustavnosti in zakonitosti drugega odstavka 39. člena Odloka o ravnanju s komunalnimi odpadki v Občini Žalec (Uradni list RS, št. 19/97 in40/97) se zavrne.
Obrazložitev
1. Pobudnik izpodbija v izreku navedeno določbo Odloka o ravnanju s komunalnimi odpadki v Občini Žalec (v nadaljevanju Odlok). Meni, da je izpodbijana določba v neskladju z načelom enakosti pred zakonom. Osnova za obračun ravnanja z odpadki je volumen tipizirane posode in ne količina odpadkov. Zato meni, da so povzročitelji odpadkov v neenakem položaju.
2. Občina Žalec je v odgovoru navedla, da je ravnanje s komunalnimi odpadki obvezna lokalna javna služba. Meni, da je način obračunavanja odvoza odpadkov racionalno in ekonomsko upravičen.
3. Po drugem odstavku 26. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja Zakon o varstvu okolja (Uradni list RS, št. 41/04 – ZVO-1) zbiranje in prevoz komunalnih odpadkov opredeljuje kot obvezno občinsko gospodarsko javno službo (3. točka prvega odstavka 149. člena). Odlok ureja ravnanje z odpadki na območju Občine Žalec in določa merila za določitev cene odvoza komunalnih odpadkov. Osnova za obračun je volumen posod za odpadke, ki se deponirajo. Ustavno sodišče je že obravnavalo vprašanja povezana obvezno uporabo javnih dobrin, ki se zagotavljajo z obveznimi gospodarskimi javnimi službami (sklep št. U-I-211/99 z dne 10. 10. 2001, OdlUS, X, 177) in vprašanja povezana z primernimi merili za določitev cene javnih storitev (odločba št. 153/92 z dne 15. 7. 1993, Uradni list RS, št. 43/93), zato je ocenilo da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
4. Ustavno sodišče je sprejelo ta sklep na podlagi drugega odstavka 26. člena ZUstS ter prvega in drugega odstavka 55. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj